CELEX: 62015CN0538
Language: da
Date: 2015-10-15 00:00:00
Title: Sag C-538/15: Anmodning om præjudiciel afgørelse indgivet af Juzgado de Primera Instancia de Olot (Spanien) den 15. oktober 2015 — Francesc de Bolós Pi mod Urbaser, S.A.

21.12.2015   
            
            
               DA
            
            
               Den Europæiske Unions Tidende
            
            
               C 429/12
            
         Anmodning om præjudiciel afgørelse indgivet af Juzgado de Primera Instancia de Olot (Spanien) den 15. oktober 2015 — Francesc de Bolós Pi mod Urbaser, S.A.
   (Sag C-538/15)
   (2015/C 429/16)
   Processprog: spansk
   
      Den forelæggende ret
   
   Juzgado de Primera Instancia de Olot
   
      Parter i hovedsagen
   
   
      Sagsøger: Francesc de Bolós Pi
   
      Sagsøgt: Urbaser, S.A.
   
      Præjudicielle spørgsmål
   
   
               1)
            
            
               Er artikel 101 TEUF, sammenholdt med artikel 10 TEU og artikel 4, stk. 3, TEU, forenelig med de bestemmelser vedrørende procesfuldmægtiges salærer, som er fastsat i kongelig anordning nr. 1373/2003 af 7. november, hvorefter honoreringen af procesfuldmægtige underlægges en taksttabel eller minimumstarif, som udelukkende kan hæves eller sænkes med 12 %, og når medlemsstatens myndigheder, herunder retterne, ikke har mulighed for at fravige disse minimumsgrænser, end ikke i tilfælde af at der foreligger ekstraordinære omstændigheder?
            
         
               2)
            
            
               Såfremt den nævnte lovbestemte tarif anvendes uden brug af de minimumsgrænser, der er fastsat heri, kan forekomsten af et væsentligt misforhold mellem det reelt udførte arbejde og størrelsen af de salærer, der skal betales som følge af en anvendelse af tariffen, da anses for ekstraordinære omstændigheder?
            
         
               3)
            
            
               Er artikel 56 TEUF forenelig med kongelig anordning nr. 1373/2003?
            
         
               4)
            
            
               Opfylder den nævnte kongelige anordning kravene om nødvendighed og proportionalitet i artikel 15, stk. 3, i direktiv 2006/123/EF (1)?
            
         
               5)
            
            
               Omfatter artikel 6 i den europæiske menneskerettighedskonvention retten til at kunne forsvare sig effektivt mod en fastsættelse af en procesfuldmægtigs salær, som viser sig at være uforholdsmæssigt højt og ikke stemmer overens med det reelt udførte arbejde?
            
         
      (1)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36).